Heinrich Jansen

Heinrich Jansen (også omtalt som Hinrich og Heinrich Jansen von Holstein, født 14. april 1625 i Flensborg, død 23. september 1667 samme sted) var en dansk barokkmaler som var utdannet i Rembrandts verksted, og hvis bilder han ofte kopierte. 

Han var sønn av kjøpmann Andreas Jansen og Anna Skomakerske og kom i tjeneste hos kongens sekretær Abraham Göllnitz i København i årene 1642–45. Etter sistnevntes død var han i lære hos Rembrandt i årene 1645–48. 1648–51 var han igjen tilbake i Flensborg hvoretter han la ut på en 3 års reise til Holland, Spania, Italia og Tyskland. Fra 1657–61 var han igjen i København, denne gang som hoffmaler for kongen. 

Han giftet seg den 24. oktober 1644 med Katarina (d. 1677), datter av kjøpmann Lyder Barch, og tilbrakte sine siste år i Flensborg. Han ligger begravet i Skt. Marie kirke i samme by.

Verker 
 Kristus åpenbarer seg for Maria Magdalena (kopi etter Rembrandts bilde fra 1638)
 Fremstillingen i Tempelet (1649)
 2 epitafier i Skt. Marie kirke (1648 og 1653)
 Råbukk med ét horn, skutt ved Flensborg (brent i 1859)
 2 tegninger i Den Kongelige Kobberstiksamling

Referanser 

Danske barokkmalere